wickkiey/tamil-wikipedia-chunked huggingface dataset:
# பெசுட் மாவட்டம்

**பெசுட் மாவட்டம்** (ஆங்கிலம்: *Besut District*; மலாய்: *Daerah Besut*; சீனம்: 勿述县; ஜாவி: بسوت) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும்.  
பெசுட் மாவட்டத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் வடக்கு நுழைவாயிலாக அமைகின்றது.
# பெசுட் மாவட்டம்

## பொது

கம்போங் ராஜா நகரம் (*Kampung Raja*), பெசுட் மாவட்டத்தின் தலைநகரம். இருப்பினும் பெசுட் மாவட்டத்தில் உள்ள மற்றொரு நகரான ஜெர்த்தே நகரம் (*Jerteh*), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.  
மற்றொரு முக்கிய நகரம் மீன்பிடித் துறைமுகமான கோலா பெசுட் (*Kuala Besut*). தவிர சாபி (*Jabi*), அப்பால் (*Apal*), பாசிர் அகார் (*Pasir Akar*) மற்றும் தெம்பிலா (*Tembila*) போன்ற பிற சிறிய நகரங்களும் கிராமங்களும் இந்த மாவட்டத்தில் உள்ளன.
# பெசுட் மாவட்டம்

## நிர்வாகப் பிரிவுகள்

பெசுட் மாவட்டம் 16 ''முக்கிம்களாகப் பிரிக்கப்பட்டுள்ளது. அவை:  
- புக்கிட் கெனாக் - *Bukit Kenak*
- புக்கிட் புத்திரி - *Bukit Puteri*
- உலு பெசுட் - *Hulu Besut*
- சாபி - *Jabi*
- கம்போங் ராஜா - *Kampung Raja*
- கெலுவாங் - *Keluang*
- கெரண்டாங் - *Kerandang*
- கோலா பெசுட் - *Kuala Besut*
- குபாங் பெம்பான் - *Kubang Bemban*
- லுபோக் காவா - *Lubuk Kawah*
- பாசிர் அக்கார் - *Pasir Akar*
- பெலாகாட் - *Pelagat*
- பெங்காலான் நங்கா - *Pengkalan Nangka*
- பெர்கெந்தியான் தீவுகள் - *Perhentian Islands*
- தெம்பிலா - *Tembila*
- தெனாங் - *Tenang*
# பெசுட் மாவட்டம்

## மக்கள் தொகையியல்

2010-ஆம் ஆண்டு நிலவரப்படி, பெசுட் மாவட்டத்தின் மக்கள் தொகை 140,952 பேர். மலாய்க்காரர்கள் பெரும்பான்மையாக உள்ளனர். பிற இனத்தவர்களில் சீனர் மற்றும் சயாமியர்களும் *(Siamese)* (தாய்லாந்து மக்கள்) அடங்குவர்  
பெசுட்டில் உள்ள பெரும்பாலான மலாய்க்காரர்கள், திராங்கானிய அடையாளத்தை விட *(Terengganuan identity)* கிளந்தானிய அடையாளத்துடன் *(Kelantanese identity)* தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் *(Terengganu Malay)* பதிலாக அவர்கள் கிளாந்தான்-பட்டாணி மலாய் மொழியை *(Kelantanese Malay)* பேச முனைகிறார்கள் என்பது ஒரு முக்கிய எடுத்துக்காட்டு.  
சீன மக்களைப் பொறுத்த வரையில், ஜெர்த்தே நகருக்கு அருகில் அதிக அளவில் வாழ்கின்றனர்.
# செம்மூஞ்சு சிரிப்பான்

**செம்மூஞ்சு சிரிப்பான்** (*Red-faced liocichla*)(*லியோசிச்லா பீனிசியா*) என்பது லியோத்ரிச்சிடே குடும்பத்தில் காணப்படும் பறவைச் சிற்றினமாகும்.
# செம்மூஞ்சு சிரிப்பான்

## வாழ்விடம்

வங்களாதேசம், பூட்டான், மியான்மர், வடகிழக்கு இந்தியா, நேபாளம் மற்றும் மேற்கு யுன்னான் ஆகிய நாடுகளில் *இலி*. *பீனிசியா* காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான, மலைக் காடுகள் ஆகும். உணவு தேடும் போது, வெப்பமண்டல அகன்ற இலைக் காடுகளின் அடர்ந்த அடிவளர்ச்சியின் ஊடாக இணையாகவோ அல்லது மற்ற இனங்களுடனோ அல்லது தனியாகவோ மந்தையாகவோ நகர்கிறது.
# பழுப்பு நிலக்கரி

**பழுப்பு நிலக்கரி** அல்லது **லிக்னைட்** (**Lignite** or **brown coal**), 25% முதல் 35% வரையில் கரிமம் கொண்ட மிருதுவான, பழப்பு நிறத்தில் காணப்படும் ஒரு வகை எரிபொருள் ஆகும்.பழுப்பு நிலக்கரியில் ஈரப்பதம் அதிக அளவில் இருப்பதாலும், கரிமம் குறைந்த அளவில் இருப்பதாலும் வெப்பம் தரும் ஆற்றலில் இது நிலக்கரி அடுத்த தரத்தில் இது உள்ளது. எனவே சரங்கங்களில் தோண்டி எடுக்கப்படும் பழுப்பு நிலக்கரி, நீராவி மின் நிலையங்களில் மின்சார உற்பத்திக்கு மட்டுமே பயன்படுகிறது.
# பழுப்பு நிலக்கரி

## பயன்பாடுகள்

பழுப்பு நிலக்கரியை பயன்படுத்தி நீராவி மின்சார நிலையங்கள் இயங்குகிறது, சிறிதளவில் வேளாண்மைக் கருவிகள் உற்பத்திக்கும் மற்றும் நகைகள் உருக்குவதற்கும் பயன்படுகிறது. மேலும் பழுப்பு நிலகக்ரி குளிர்கால பிரதேசங்களில் வீடுகளில் வெப்பமூட்டி அடுப்புகளில் பயன்படுகிறது.
# பழுப்பு நிலக்கரி

## இந்தியாவில் பழுப்பு நிலக்கரி

இந்தியாவில் ஆந்த்ரசைட், பிட்மினஸ், பழுப்பு நிலக்கரி, பீட் ஆகிய நான்கு வகைகள் கிடைக்கிறது. இவற்றில் மிக உயர்ந்த தரத்தில், வெப்ப ஆற்றலை தரக்கூடியது ஆந்த்ரசைட் மற்றும் பிட்மினஸ் எனும் நிலக்கரி ஆகும். இவை இரண்டிலுமே கரிமத்தின் அளவு அதிகம். தமிழ்நாட்டின் கடலூர் மாவட்டத்தில் உள்ள நெய்வேலி பழுப்பு நிலக்கரி சுரங்கத்தில் லிக்னைட் எனப்படும் பழுப்பு நிலக்கரி வெட்டி எடுக்கப்படுகிறது.
# ஆனையூர் ஐராவதேசுவரர் கோவில்

**ஆனையூர் ஐராவதேசுவரர் கோவில்** மதுரை மாவட்டம், செல்லம்பட்டி வட்டம், ஆனையூர் கிராமத்தில் அமைந்துள்ள இந்து சமயக் கோவிலாகும். கட்டகருப்பன்பட்டி ஊராட்சிக்கு உட்பட்ட இவ்வூர் மதுரை-தேனி தேசிய நெடுஞ்சாலையில் உள்ளது. இவ்வூர், மதுரையிலிருந்து 29 கி.மீ தொலைவிலும், உசிலம்பட்டியிலிருந்து 8.7 கி.மீ. தொலைவிலும், செல்லம்பட்டியிலிருந்து 7.1 கி.மீ. தொலைவிலும் அமைந்துள்ளது. இதன் பின் குறியீடு 625017 ஆகும். கல்வெட்டுகளில் இவ்வூர் திருக்குறுமுள்ளூர் என்று பதிவு செய்யப்பட்டுள்ளது.
# ஆனையூர் ஐராவதேசுவரர் கோவில்

## கோவில் அமைப்பு

இக்கோவில் நுழைவாயில், உருளை வடிவத் தூண்கள் தாங்கும் மண்டபமாக அமைந்துள்ளது. கோவில் கருவறை, அர்த்தமண்டபம், மகாமண்டபம் ஆகியன இடம்பெற்றுள்ளன. இவை இக்கோவிலின் தொன்மையை எடுத்துக்காட்டுகின்றன. மூலவர் ஐராவதீசுவரர் என்னும் அக்னீசுவரமுடைய பரமசுவாமிகள். மூலவர் திருவக்கீசுவரமுடைய நாயனார், திருக்குறு முள்ளுர்த் தேவர் ஆகிய பெயர்களிலும் அறியப்படுகிறார்.
ஐராவதீசுவரர் கருவறை மேற்குநோக்கி அமைந்துள்ளது. கருவறை நுழைவாயிலையொட்டி இருபுறமும் துவாரபாலர்களின் சிலைகள் அமைந்துள்ளன. சித்திரை மற்றும் ஆடி மாத பிரதோச நாட்களில் மூலவர் கருவறைக்கு நேரே சூரியக் கதிர்கள் படுவது சிறப்பு.
இக்கோவில் இந்து அறநிலையத்துறையினரின் கட்டுப்பாட்டில் உள்ளது.
சோழன் தலை கொண்ட வீரபாண்டியனின் (கி.பி. 939 - 960) பத்தாம் ஆட்சியாண்டு (கி.பி 956 ஆம் ஆண்டுக்) கல்வெட்டே இக்கோவிலில் கண்டறியப்பட்ட காலத்தால் பழமையான கல்வெட்டாகும் (மதுரை மாவட்டக் கல்வெட்டுகள் பக்கம் 174 - தமிழ்நாடு தொல்லியல் துறை தொடர் எண்: 326/2003 ARE 336/1961-1962)
கருவறை வாயில் நிலைக்கால்களில் இக்கல்வெட்டு இருபகுதியாகப் பொறிக்கப்பட்டுள்ளது. இக்கல்வெட்டு இவ்வூரின் பெயரை திருக்குறுமுள்ளூர் என்று பதிவு செய்துள்ளது. இக்கோவிலில் குடிகொண்டுள்ள இறைவன் திருவக்னீசுவர நாயனாரின் அருளால் இழந்த அரசைப் பெற்றதாக ( இராஜ்ஜியத்தைத் தந்தருளின நாயனார் திருக்குறுமுள்ளூர் உடையார் திருவக்னீசுவரமுடைய பரமசுவாமிகள்) இக்கல்வெட்டு குறிப்பிடுகிறது.
இம்மன்னனின் காலத்தைச் சேர்ந்த நான்கு கல்வெட்டுக்கள் இக்கோவில் திருச்சுற்றில் கண்டறியப்பட்டுள்ளன. இவற்றுள் மூன்று வட்டெழுத்துக் கல்வெட்டுகளாகும்.  
கி.பி., 1011, 1012 ஆம் ஆண்டுகளில் பொறிக்கப்பட்ட முதலாம் இராஜராஜ சோழனின் மூன்று கல்வெட்டுகள்; கி.பி., 1016 , 1018, 1021 ஆம் ஆண்டுகளில் பொறிக்கப்பட்ட முதலாம் இராஜேந்திர சோழனின் மூன்று கல்வெட்டுகள் இக்கோவிலில் உள்ளன. முதலாம் இராஜராஜ சோழனின் வட்டெழுத்துக் கல்வெட்டு ஒன்று இக்கோவிலில் பொறிக்கப்பட்டுள்ளது. சோழர்கள் பாண்டிய நாட்டைக் கைப்பற்றி ஆண்ட காலத்திலும் இவ்வூரின் பெயரை திருக்குறுமுள்ளூர் என்றே இக்கல்வெட்டுகள் குறிப்பிட்டுள்ளன. இவ்வூர் இராஜராஜ பாண்டிய நாட்டின், வளநாட்டுப் பிரிவுகளில் ஒன்றான மதுராந்தக வளநாட்டின், தென்கல்லக நாட்டில் இடம்பெற்றிருந்தது. சடையவர்மன் சுந்தரசோழ பாண்டியனின் கி.பி. 1023, 1027, 1031 ஆம் ஆண்டுக் கல்வெட்டுகளும் இக்கோவிலில் கண்டறியப்பட்டுள்ளன. கி.பி. 1023 ஆண்டுக் கல்வெட்டு இவ்வூரை “திருக்கோவிலூரான திருக்குறுமுள்ளூர்” என்று சுட்டுகிறது. பாண்டிய மன்னர்களான சடையவர்மன் சிறீ வல்லபனின் கி.பி. 1124 ஆம் ஆண்டுக் கல்வெட்டு ஒன்றும், முதலாம் மாறவர்மன் குலசேகரனின் கி.பி. 1310 ஆம் ஆண்டுக் கல்வெட்டு ஒன்றும் இக்கோவில் வளாகத்தில் பொறிக்கப்பட்டுள்ளன. சடையவர்மன் சிறீ வல்லபனின் கல்வெட்டிலும் இவ்வூரின் பெயர் திருக்குறுமுள்ளூர் என்றே குறிப்பிடப்படுகிறது.
# சுல்தான் இசுமாயில் பெட்ரா வானூர்தி நிலையம்

**சுல்தான் இசுமாயில் பெட்ரா வானூர்தி நிலையம்** <small>அல்லது</small> **கோத்தா பாரு வானூர்தி நிலையம்** ; (ஆங்கிலம்: *Sultan Ismail Petra Airport* <small>அல்லது</small> *Kota Bharu Airport*; மலாய்: *Lapangan Terbang Sultan Ismail Petra*) என்பது மலேசியா, கிளாந்தான் மாநிலத்தில் கோத்தா பாரு மாநகரில் அமைந்துள்ள வானூர்தி நிலையம் ஆகும்.  
இந்த வானூர்தி நிலையம், கோத்தா பாரு, கிளாந்தான், திராங்கானு மாநிலத்தின் பெசுட் மாவட்டத்தில் உள்ள மக்களுக்கு வானூர்திச் சேவையை வழங்கும் நிலையமாக விளங்குகிறது.  
1979-ஆம் ஆண்டில் இருந்து 2010-ஆம் ஆண்டு வரை கிளாந்தான் மாநிலத்தை ஆட்சி செய்த சுல்தான் இஸ்மாயில் பெட்ராவின் *(Ismail Petra of Kelantan)* நினைவாக இந்த விமான நிலையத்திற்குப் பெயரிடப்பட்டது.
# சுல்தான் இசுமாயில் பெட்ரா வானூர்தி நிலையம்

## பொது

சுல்தான் இசுமாயில் பெட்ரா வானூர்தி நிலையத்தின் தற்போதைய புதிய முனையம் செப்டம்பர் 2002-இல் அதிகாரப்பூர்வமாகத் திறக்கப்பட்டது. இந்த வானூர்தி நிலையம் 12,000 சதுர மீட்டர் பரப்பளவைக் கொண்டது. அதிகப் பட்சமாக 1.45 மில்லியன் பயணிகளைக் கையாள்வதற்கு ஆற்றல் கொண்டது.  
விமான நிலையம் 9 பயணிகள் பதிவுச் சாவடிகளை *(check-in counters)* கொண்டுள்ளது. மலேசியா எயர்லைன்சு, ஏர்ஏசியா, பயர்பிளை மற்றும் மலின்டோ ஏர் ஆகியவற்றின் 7 உள்நாட்டு இடங்களுக்கு இடையிலான விமானச் சேவைகளை வழங்குகிறது. கிழக்கு கடற்கரையில் மிகவும் பரபரப்பான வானூர்தி நிலையமாகவும் கருதப் படுகிறது.
# சுல்தான் இசுமாயில் பெட்ரா வானூர்தி நிலையம்

## வரலாறு

இந்த வானூர்தி நிலையம் முன்னாள் பிரித்தானிய இராணுவத்தின் வானூர்தி நிலையமாகும். இரண்டாம் உலகப் போரின் போது மலாயா மீதான ஜப்பானியர் படையெடுப்பில் இந்த நிலையம் தரையிறங்கும் தளமாகப் பயன்படுத்தப்பட்டது.  
1941-ஆம் ஆண்டு டிசம்பர் 8-ஆம் தேதி, மலாயாவில் முதல் ஜப்பானிய வானூர்தியின் தரையிறக்கம் இந்த நிலையத்தில் தான் நடைபெற்றது. போருக்குப் பிறகு, பொதுமக்களுக்கான நிலையமாக மாற்றப்பட்டது. பயணிகள் முனையம் கட்டப்பட்டது. பின்னர் பெங்காலான் செப்பா வானூர்தி நிலையம் என்று அழைக்கப்பட்டது.
# சுல்தான் இசுமாயில் பெட்ரா வானூர்தி நிலையம்

## வரலாறு

### புதிய முனையம்

நிலையத்தின் முனையம் விரிவுபடுத்தப்பட்டது. அதன் பிறகு, சுல்தான் இஸ்மாயில் பெட்ரா வானூர்தி நிலையம் என்று அறிவிக்கப்பட்டது.  
1999-இல், சுல்தான் இசுமாயில் பெட்ரா வானூர்தி நிலையம் ஒரு புதிய முனையக் கட்டிடத்திற்கு மாற்றப்படும் என்று அரசாங்கம் அறிவித்தது. இந்தத் திட்டம் செப்டம்பர் 2000-இல் தொடங்கப்பட்டு ஜூன் 2002-இல் நிறைவடைந்தது. மொத்த செலவு 55 மில்லியன் ரிங்கிட்.
# சுல்தான் இசுமாயில் பெட்ரா வானூர்தி நிலையம்

## வரலாறு

### ஓடுபாதை விரிவாக்கம்

அக்டோபர் 2008-இல், ஓடுபாதையை 2,400 மீ (7,874 அடி) நீளத்திற்கு நீட்டிக்க இருப்பதாக அரசாங்கம் அறிவித்தது. அந்தத் திட்டம் 14 ஜூன் 2010-இல் தொடங்கியது.  
நிலையத்தின் பழைய ஓடுபாதை 1,981 மீட்டரில் இருந்து 2,400 மீட்டருக்கு நீட்டிக்கப்பட்டது. போயிங் 737-800 மற்றும் ஏர்பஸ் ஏ 320 ரக வானூர்திகள் தரை இறங்கும் அளவிற்கு ஓடுபாதை விரிவாக்கம் செய்யப்பட்டது.
# சுல்தான் இசுமாயில் பெட்ரா வானூர்தி நிலையம்

## வரலாறு

### ஏர்ஏசியா ஒப்பந்தம்

பிப்ரவரி 2013-இல், ஏர்ஏசியா மற்றும் பயர்பிளை ஆகிய நிறுவனங்கள்; சுல்தான் இசுமாயில் பெட்ரா விமான நிலையத்தை தங்களின் இரண்டாம் நிலை மையமாக மாற்றும் ஒப்பந்தத்தில் மலேசிய வானவூர்தி நிலையங்கள் நிறுவனத்துடன் கையெழுத்திட்டன.  
அக்டோபர் 2017-இல், விமான நிலையத்தின் முனையங்களை மேம்படுத்த மலேசிய மத்திய அரசு ரிங்கிட் 450 மில்லியன் தொகையை வழங்கியது.
# சுல்தான் இசுமாயில் பெட்ரா வானூர்தி நிலையம்

## வானூர்திச் சேவைகள்

| சேவைகள் | சேரிடங்கள் |  |
| --- | --- | --- |
| **ஏர்ஏசியா** | செனாய் பன்னாட்டு வானூர்தி நிலையம் (ஜொகூர் பாரு); கோலாலம்பூர் பன்னாட்டு வானூர்தி நிலையம் (சிப்பாங்); கோத்தா கினாபாலு; கூச்சிங்; லங்காவி; பினாங்கு |  |
| **பயர்பிளை** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்); பினாங்கு |  |
| '''மலேசியா எயர்லைன்சு | கோலாலம்பூர் பன்னாட்டு வானூர்தி நிலையம் (சிப்பாங்) |  |
| **மலின்டோ ஏர்** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்); லங்காவி; | } |
# சுல்தான் இசுமாயில் பெட்ரா வானூர்தி நிலையம்

## உள்நாட்டுச் சேவைகள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| ஆண்டு | பயணிகள்
வருகை | பயணிகள்
% மாற்றம் | சரக்கு
(டன்கள்) | சரக்கு
% மாற்றம் | வானூர்தி
நகர்வுகள் | வானூர்தி
% மாற்றம் |
| --- | --- | --- | --- | --- | --- | --- |
| 2003 | 589,950 | 315 | 10,010 |  |  |  |
| 2004 | 639,871 | 235 | 11,869 | 18.6 |  |  |
| 2005 | 635,397 | 168 | 11, 194 | 5.7 |  |  |
| 2006 | 678,306 | 210 | 38,352 | 242.6 |  |  |
| 2007 | 759,316 | 163 | 58,996 | 53.8 |  |  |
| 2008 | 836,060 | 181 | 57,102 | 3.2 |  |  |
| 2009 | 1,003,162 | 185 | 74,863 | 31.1 |  |  |
| 2010 | 1,047,755 | 177 | 75,906 | 1.4 |  |  |
| 2011 | 1,132,345 | 164 | 64,114 | 15.5 |  |  |
| 2012 | 1,259,205 | 147 | 50,991 | 20.5 |  |  |
| 2013 | 1,585,238 | 179 | 50,406 | 1.1 |  |  |
| 2014 | 1,800,836 | 13.6 | 397 | 121.6 | 44,628 | 11.5 |
| 2015 | 2,063,747 | 14.6 | 1,003 | 152.5 | 42,810 | 4.1 |
| 2016 | 2,062,248 | 0.1 | 780 | 22.2 | 31,956 | 25.4 |
| 2017 | 1,988,212 | 3.6 | 775 | 0.7 | 30,433 | 4.8 |
| 2018 | 1,688,625 | 15.1 | 1,073 | 38.4 | 24,481 | 19.6 |
| 2019 | 1,823,089 | 8.0 | 1,250 | 16.6 | 25,383 | 3.7 |
| 2020 | 711,480 | 61.0 | 545 | 56.4 | 13,460 | 47.0 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |
# சுல்தான் இசுமாயில் பெட்ரா வானூர்தி நிலையம்

## இலக்குகள்

**'''சுல்தான் இசுமாயில் பெட்ரா வானூர்தி நிலையத்தின் உள்நாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி நிறுவனங்கள் | Note |  |  |
| --- | --- | --- | --- |
| 1 | கோலாலம்பூர்–சுபாங், சிலாங்கூர் | 72 | FY, OD |
| 2 | கோலாலம்பூர்–சிப்பாங், கோலாலம்பூர் | 51 | AK, MH |
| 3 | பினாங்கு, பினாங்கு | 5 | AK, FY |
| 4 | லங்காவி, கெடா | 8 | AK, OD |
| 5 | ஜொகூர் பாரு, ஜொகூர் | 3 | AK |
| 6 | கோத்தா கினபாலு, சபா | 4 | AK |
| 7 | கூச்சிங், சரவாக் | 1 | AK |
# இசுடீரின் சிரிப்பான்

**இசுடீரின் சிரிப்பான்** (*Steere's liocichla*)(*லியோசிச்லா இசுடீரி*) லியோத்ரிச்சிடே குடும்பத்தில் உள்ள ஒரு பறவை ஆகும். இந்தச் சிற்றினம் முதன்முதலில் 1877-ல் இராபர்ட் இசுவின்கோவால் விவரிக்கப்பட்டது.  
இது தைவானில் மட்டுமே காணப்படும் அகணிய உயிரியாகும்.. பாலின வேறுபாடு காணும் இப்பறவையில் ஆண் பெண்ணைவிட பெரியவை.
# 2022 ஐக்கிய இராச்சியத்தில் குரங்கம்மை பரவல்

**2022 ஐக்கிய இராச்சியத்தில் குரங்கம்மை பரவல்** (*2022 United Kingdom monkeypox outbreak*) குரங்கம்மை நோய் பரவியுள்ள மேற்கு ஆப்பிரிக்க நாடான நைசீரியாவுக்கு பயணம் செய்த பிரித்தானியரிடம் அறிகுறிகள் தேன்பட்டதைத் தொடர்ந்து பரவத் தொடங்கியது. 2022 ஆம் ஆண்டு ஏப்ரல் மாதம் 29 ஆம் தேதியன்று நாட்டின் முதலாவது குரங்கம்மை அறிகுறிகள் கண்டறியப்பட்டன. மே மாதம் 4 ஆம் தேதி ஐக்கிய இராச்சியத்திற்கு திரும்பிய தனியர் மூலம் நோய் பரவல் தொடங்கியது.  
ஐக்கிய இராச்சியத்தில் குரங்கம்மை நோயின் வருகைக்கான ஆதாரம் தற்போது அறியப்படவில்லை. மே மாதத்தின் நடுப்பகுதியிலிருந்து இலண்டன் பகுதியில் சமூகப் பரவல் நடைபெறுவதாக அறியப்படுகிறது. வடகிழக்கு இங்கிலாந்திலும் வைரசின் பாதிப்புகள் பதிவாகியுள்ளன. இந்த வெடிப்பு குறிப்பாக நங்கை, நம்பி, ஈரர், திருனர் சமூகத்தை பாதித்துள்ளது.
# 2022 ஐக்கிய இராச்சியத்தில் குரங்கம்மை பரவல்

## பின்னணி

மனித குரங்கம்மை என்பது *குரங்கம்மை வைரசால்* ஏற்படும் ஒரு வைரசு தொற்று நோயாகும். தற்போது அழிக்கப்பட்ட பெரியம்மை நோயுடன் இது தொடர்புடையது. குரங்கம்மை பொதுவாக பெரியம்மை போன்ற நோய் அறிகுறிகளுடன் காணப்படும், இருப்பினும் பொதுவாக இலேசானது. குரங்கம்மை கடுமையானால் சில வேளைகளில் நிமோனியா காய்ச்சல், கண் பார்வையின்மை, மூளைக் காய்ச்சல் உண்டாகலாம். குரங்கம்மைக்கான இறப்பு விகிதம் உடனடி சிகிச்சையின்றி 10% ஆக இருக்கலாம்.  
குரங்கம்மை மேற்கு மற்றும் மத்திய ஆப்பிரிக்காவில் மட்டுமே தொற்றாக இருந்தது. 2022 ஆம் ஆண்டு தொற்றுநோய் வெடிப்பதற்கு முன்பு, ஐக்கிய இராச்சியத்தில் ஏழு குரங்கம்மை நோயாளிகளை மட்டுமே பதிவு செய்தது. இவர்கள் அனைவரும் ஆப்பிரிக்காவிலிருந்து இறக்குமதி செய்யப்பட்ட நோயாளிகளாக இருந்தனர். அல்லது இத்தகைய நோயாளிகளின் சிகிச்சையில் ஈடுபட்டுள்ள சுகாதாரப் பணியாளர்களாக இடுந்தனர். இதுபோன்ற முதல் மூன்று நிகழ்வுகள் 2018 ஆம் ஆண்டில் அறியப்பட்டன. மற்றும் 2021 ஆம் ஆண்டில் மேலும் மூன்று நிகழ்வுகளும் காணப்பட்டன. 2022 ஆம் ஆண்டுக்கு முன்னர் மேற்கத்திய நாட்டில் பதிவுசெய்யப்பட்ட ஒரே பெரிய குரங்கம்மை நோய் வெடிப்பு அமெரிக்காவில் 2003 ஆம் ஆண்டு நிகழ்ந்தது. இருப்பினும், இந்த வெடிப்பு சமூக பரவலைக் கொண்டிருக்கவில்லை.  
குரங்கம்மை நோய் முதன்மையாக தொற்றுள்ள நபர்களுடன் நெருங்கிய தொடர்பு கொள்வதன் மூலம் பரவுகிறது. 2022 ஆம் ஆண்டு நோய்ப்பரவல் வெடிப்பதற்கு முன்பு, குரங்கம்மை நோய் பாலியல் ரீதியாக பரவும் நோய்த்தொற்றாகக் கருதப்படவில்லை. வெடிப்பின் ஆரம்ப கட்டங்களில் பாலியல் தொடர்பில் உள்ளவர்களுக்கு இடையே வைரசு வேகமாக பரவும் என்றும் உடலுறவு நோய் பரவுவதற்கான மற்றொரு வழியாக இருக்கலாம் என்ற விவாதத்தையும் தூண்டியது.
# 2022 ஐக்கிய இராச்சியத்தில் குரங்கம்மை பரவல்

## காலவரிசை

2022 ஆம் ஆண்டு ஏப்ரல் பிற்பகுதியில் நைசீரியாவில் உள்ள லாகோசு மற்றும் டெல்டா மாநிலத்திற்குச் சென்ற பிரித்தானியக் குடியுரிமை நபர் குரங்கம்மை நோய் பரவலுக்கான முதலாவது குறியீட்டு நபராக கருதப்படுகிறார். குரங்கம்மை நோய்க்கான அறிகுறிகள் உவரிடம் தென்பட்டன. ஏப்ரல் 29 ஆம் தேதி சொறி உட்பட குரங்கம்மையின் அறிகுறிகள் தோன்றின. மே மாதம் 4 ஆம் தேதி ஐக்கிய இராச்சியத்திற்கு திரும்பிய தனியர் மூலம் நோய் பரவல் தொடங்கியது. அந்த நபர் கைசு மருத்துவமனையில் சிகிச்சைக்காக அனுமதிக்கப்பட்டார். வைரசு சோதனையில் நேர்மறை முடிவு கிடைத்ததால் தனிமைப்படுத்தப்பட்டார். பாலிமரேசு சங்கிலி எதிர்வினை மூலம் நோயாளியின் மாதிரிகளைச் சோதித்ததில், மேற்கு ஆப்பிரிக்க குரங்கம்மை நோய் வெடிப்பு தெரியவந்துள்ளது, இது இரண்டு அறியப்பட்ட குரங்கம்மை நோய் வகைகளில் குறைவான ஆபத்தானது, இறப்பு விகிதம் சுமார் 1% ஆகும்.
# அஜய் ஞானமுத்து

***ஆர். அஜய் ஞானமுத்து*** ஒரு இந்திய திரைப்பட இயக்குநர் மற்றும் திரைக்கதை எழுத்தாளர் முதன்மையாக தமிழ் சினிமாவில் பணிபுரிகிறார். *7ஆம் அறிவு* மற்றும் *துப்பாக்கி* ஆகிய படங்களின் இயக்குனரான ஏஆர் முருகதாஸுக்கு உதவியாக தனது வாழ்க்கையைத் தொடங்கினார். 2015-ல், *டிமான்ட்டி காலனி* என்ற ஹாரர்-த்ரில்லர் திரைப்படத்தின் மூலம் இயக்குநராக அறிமுகமானார், இந்தத்திரைப்படம் விமர்சகர்கள் மற்றும் பார்வையாளர்களிடையே நல்ல வரவேற்பைப் பெற்ற சூப்பர் ஹிட் படமாகும். அவரது இரண்டாவது படமான *இமைக்கா நொடிகள்* பிளாக்பஸ்டர் ஆனது. தற்போது இவர் தேசிய விருது பெற்ற நடிகரான விக்ரம் நடிப்பில் கோப்ரா என்னும் பிரமாண்ட திரைப்படத்தை இயக்கி வருகிறார்.
# அஜய் ஞானமுத்து

## தனிப்பட்ட வாழ்க்கை

அஜய் தனது பள்ளிப் படிப்பை செயின்ட் ஜான்ஸ் உயர்நிலைப் பள்ளியிலும், செயின்ட் பேட்ரிக் ஆங்கிலோ இந்தியன் மேல்நிலைப் பள்ளியிலும் முடித்தார், பின்னர் லயோலா கல்லூரியில் சேர்ந்தார். காட்சி தொடர்பியல் துறை மாணவராக இருந்த கல்லூரி நாட்களில், குறும்படங்கள் தயாரிப்பதில் ஆர்வம் காட்டினார். சென்னையில் உள்ள SAE இன்ஸ்டிடியூட்டில் டிஜிட்டல் ஃபிலிம்மேக்கிங் டிப்ளமோவையும் ஒரே நேரத்தில் முடித்தார்.
# அஜய் ஞானமுத்து

## தொழில்

அஜய் 2010-ல் *நாளைய* இயக்குநர் சீசன்-1 என்ற குறும்பட தயாரிப்பு நிகழ்ச்சியில் போட்டியிட தேர்ந்தெடுக்கப்பட்டார், அங்கு அவர் இறுதிப் போட்டியாளர்களில் ஒருவராக வந்தார். பின்னர் அவர் திரைப்படத் இயக்குநர் மற்றும் தயாரிப்பாளர் ஏ.ஆர்.முருகதாஸிடம் உதவி இயக்குநராகச் சேர்ந்து, *7ஆம் அறிவு* (2011) மற்றும் *துப்பாக்கி* (2012) போன்ற படங்களில் பணியாற்றினார்.
# அஜய் ஞானமுத்து

## திரைப்படவியல்

| 2015 | *டெமோண்டே காலனி* |  |
| --- | --- | --- |
| 2018 | *இமைக்கா நொடிகள்* |  |
| 2022 | கோப்ரா | தயாரிப்பில் |
# 2022 சைபீரிய காட்டுத்தீ

**2022 சைபீரிய காட்டுத்தீ** (*2022 Siberian wildfires*) உருசிய நாட்டின் சைபீரியாவில் மே மாதத்தின் தொடக்கத்தில் தொடங்கியது. கிராசுநோயார்சுக்கு மற்றும் அல்டாய் பகுதிகள், இர்குட்சுக்கு , கெமரோவோ, ஓம்சுக், குர்கன் மற்றும் ககாசியா பகுதிகளில் தீயின் அடர்த்தி குவிந்துள்ளது. மே மாதம் 15 ஆம் தேதி நிலவரப்படி தீயின் மொத்த பரப்பளவு சுமார் 20 ஆயிரம் எக்டேர் ஆகும். 2022 ஆம் ஆண்டின் தொடக்கத்தில் இருந்து கணக்கிட்டால் தீயின் பரப்பளவு 100 ஆயிரம் எக்டேர்களுக்கும் மேலாகும்.  
மே விடுமுறை நாட்களில் சுற்றுலாவின் போது தீயை கவனக்குறைவாக கையாளுதல், மின்கம்பிகள் மற்றும் துணை மின்நிலையங்களின் குறுகிய சுற்றுகள், காய்ந்த புல்லில் தீப்பிடித்தல் போன்றவை தீ ஏற்படுவதற்கான சாத்தியமான காரணங்களாகும்.  
மே 11 நிலவரப்படி, 72 குடியிருப்பு பகுதிகளில் உள்ள 1298 கட்டடங்கள் எரிந்தன இதில் 730 குடியிருப்பு கட்டடங்களும் அடங்கும். ஒரு குழந்தை உட்பட குறைந்தது 17 பேர் இறந்துள்ளனர். சுமார் 2,000 பேர் வீடுகளை இழந்து தவித்தனர்.  
மே 7 அன்று, கிராசுநோயார்சுக்கு பிரதேசத்தின் ஆளுநர் அலெக்சாண்டர் உசு அவசரகால நிலையை அறிவித்தார். உருசிய அதிபர் விளாடிமிர் புடின், ஆளுநர் அலெக்சாண்டர் உசுவின் அறிக்கைகளைக் கேட்டபின், அவருக்கு தேவையான உதவிகளை வழங்குமாறு அறிவுறுத்தினார். அவசரகால சூழ்நிலைகள் அமைச்சகம், கைதிகள் மற்றும் உள்ளூர் காலனி ஊழியர்கள் போன்றவர்களை தீயை அணைக்க அனுப்பியது.  
2022 ஆம் ஆண்டு உக்ரைன் மீதான உருசிய படையெடுப்பிற்காக திசைதிருப்பப்பட்ட படைகள் காரணமாக இத்தீ கட்டுப்பாடற்ற நிலைக்கு சென்றதாக வாதிடப்படுகிறது.
# மலேசிய வானூர்தி நிறுவனங்கள்

**மலேசிய வானூர்தி நிறுவனங்கள்** (ஆங்கிலம்: *Airlines of Malaysia;* மலாய்: *Syarikat Penerbangan di Malaysia*) என்பது மலேசியாவில் வானூர்திச் சேவைகளை மேற்கொள்ளும் வானூர்தி நிறுவனங்களாகும்.  
மலேசியாவின் வானூர்தி நிறுவனங்களின் வரலாறு 1937-ஆம் ஆண்டில் இருந்து தொடங்குகிறது. சிங்கப்பூர் நீரிணை நீராவிக் கப்பல் நிறுவனம் *(Straits Steamship Co. of Singapore)*; பெருங்கடல் நீராவிக் கப்பல் நிறுவனம் *(Ocean Steamship Co);* மற்றும் இம்பீரியல் ஏர்வேஸ் *(Imperial Airways)* ஆகிய மூன்று பிரித்தானிய நிறுவனங்களும் ஒன்றிணைந்து, மலாயாவில் ஒரு வானூர்திச் சேவையைத் தொடங்கின.
# மலேசிய வானூர்தி நிறுவனங்கள்

## வரலாறு

சிங்கப்பூர் அரசாங்கத்தின் அனுமதியைப் பெற்று, மலாயன் ஏர்வேஸ் லிமிடெட் *(Malayan Airways Limited)* எனும் விமான நிறுவனத்தை 1937 அக்டோபர் 21-ஆம் தேதி பதிவு செய்தன.  
1947-ஆம் ஆண்டு வரை செயல்பாடுகள் தொடங்கவில்லை. ஜப்பானிய ஆக்கிரமிப்பு முடிவுக்கு வந்த பிறகு, கோலாலம்பூரில் உள்ள சுபாங் பன்னாட்டு விமான நிலையத்திலிருந்து இரட்டை எஞ்சின் கொண்ட ஒரு விமானம் முதல்முறையாகப் பறந்தது. அந்த விமானம் சிங்கப்பூர், ஈப்போ மற்றும் நாட்டின் வடக்கே உள்ள பினாங்கு நகரங்களுக்குச் சேவை வழங்கியது.
# மலேசிய வானூர்தி நிறுவனங்கள்

## வரலாறு

### படிப்படியான வளர்ச்சி

அதே ஆண்டு மேலும் ஒரு விமானம் வங்கப்பட்டு சேவையில் அமர்த்தப்பட்டது. அந்தக் கட்டத்தில் மலாயன் விமானச் சேவை நிறுவனத்திற்கு நான்கு விமானங்கள் இருந்தன.  
அவை ஜகார்த்தா, (பட்டேவியா), பலெம்பாங், பாங்காக், மேடான் மற்றும் சைகோன் (ஹோ சி மின் நகரம்) ஆகிய நகரங்களுக்குச் சேவைகள் வழங்கின. அந்த நிறுவனம் படிப்படியாக வளர்ச்சி பெற்று இன்று உலகளாவிய நிலையில் புகழ்பெற்று விளங்குகிறது.
# மலேசிய வானூர்தி நிறுவனங்கள்

## முதன்மை நிறுவனங்கள்

| வானூர்தி நிறுவனம் | படிமம் | ஐஏடிஏ குறியீடு | ஐசிஏஓ குறியீடு | அழைப்பு அடையாளம் | தொடக்கம் |
| --- | --- | --- | --- | --- | --- |
| ஏர்ஏசியா | AK | AXM | RED CAP | 1996 |  |
| ஏர் ஏசியா எக்சு | D7 | XAX | XANADU | 2007 |  |
| மலேசியா பத்தேக் ஏர் | OD | MXD | MALINDO | 2013 |  |
| பயர்பிளை | FY | FFM | FIREFLY | 2007 |  |
| மலேசியா எயர்லைன்சு | MH | MAS | MALAYSIAN | 1972 |  |
| மாஸ் விங்ஸ் | MY | MWG | MASWINGS | 2007 |  |
| மை ஏர்லைன் | TBA | TBA | TBA | 2022 |  |
| எஸ்கேஎஸ் வானூர்தி நிறுவனம் | KI | SJB | SOUTHERN TIGER | 2022 | } |
# மலேசிய வானூர்தி நிறுவனங்கள்

## துணை நிறுவனங்கள்

| வானூர்தி நிறுவனம் | படிமம் | ஐஏடிஏ குறியீடு | ஐசிஏஓ குறியீடு | அழைப்பு அடையாளம் | தொடக்கம் |
| --- | --- | --- | --- | --- | --- |
| பெர்ஜாயா வானூர்தி நிறுவனம் | J8 | BVT | BERJAYA | 1989 |  |
| லாயாங் லாயாங் வானூர்தி நிறுவனம் | LAY | LAYANG | 1994 |  |  |
| எம்எச்எஸ் வானூர்தி நிறுவனம் | 1983 |  |  |  |  |
| சபா ஏர் | SA | SAX | SABAH AIR | 1975 |  |
| வெஸ்ட் ஸ்டார் | 2003 | } |  |  |  |
# மலேசிய வானூர்தி நிறுவனங்கள்

## சரக்கு சேவை

| வானூர்தி நிறுவனம் | படிமம் | ஐஏடிஏ குறியீடு | ஐசிஏஓ குறியீடு | அழைப்பு அடையாளம் | தொடக்கம் |
| --- | --- | --- | --- | --- | --- |
| ஆசியா கார்கோ நிறுவனம் | 3G | CXM | ASIA CARGO | 1996 |  |
| மாஸ் கார்கோ | MH | MAS | MALAYSIAN | 1972 |  |
| மை ஜெட் எக்ஸ்பிரஸ் வானூர்தி நிறுவனம் | N7 | NEP | WARISAN | 2009 |  |
| ராயா வானூர்தி நிறுவனம் | TH | RMY | RAYA EXPRESS | 1993 | } |
# கொச்சுபிலாமூடு

**கொச்சுபிலாமூடு** (*Kochupilamoodu*) இந்தியாவின் கேரளாவில் உள்ள கொல்லம் நகரில் அமைந்திருக்கும் ஒரு முக்கியமான சுற்றுப்புறப் பகுதியாகும். கொச்சுபிலாம் மூடு என்ற பெயராலும் இப்பகுதி அழைக்கப்படுகிறது. முந்திரி மையமான இப்பகுதி நகரின் முக்கிய வணிக மையங்களில் ஒன்றாகும். கொச்சுபிலாமூடு மாவட்ட வியாபார மையமான கொல்லம் டவுன்டவுன் பகுதிக்கு மிக அருகில் உள்ளது. சுமார் 1 கி.மீ தொலைவில் நகரத்தின் இதயப் பகுதியான சின்னக்கடா அமைந்துள்ளது. கொல்லத்தின் மாவட்ட வணிக மையத்திலிருந்து கொல்லம் துறைமுகத்திற்கு செல்லும் வழியில் உள்ளது என்றும் கொச்சுபிலாமூடை அடையாளப்படுத்தலாம்.
# கொச்சுபிலாமூடு

## முக்கியத்துவம்

உலகின் முந்திரி தலைநகரமான கொல்லம் நகரின் முந்திரி மையங்களில் கொச்சுபிலாமூடும் ஒன்றாகும் . இங்கு இடத்தில் பல முந்திரி நிறுவனங்கள் உள்ளன. முண்டக்கல், கொல்லம் துறைமுகம், கொல்லம் கடற்கரை மற்றும் சின்னக்கடா இடையே கொச்சுபிலமூடு அமைந்துள்ளது. கேரளாவின் சோர்னூர் - திருவனந்தபுரம் கால்வாய் அமைப்பின் ஒரு பகுதியான கொல்லம் கால்வாய் கொச்சுபிலாமூடு வழியாக செல்கிறது. கொச்சுபிலாமூடு பாலம் சின்னக்கடையை கொல்லம் கடற்கரையுடன் இணைக்கிறது. 2005 ஆண்டு நிதிநிலை அறிக்கையின் போது கொல்லம் நகர கழகம் கொச்சுபிலாமூடில் ஒரு புதிய பேருந்து நிலையத்தை முன்மொழிந்தது.
# கொச்சுபிலாமூடு

## மேலும் பார்க்கவும்

- கொல்லம்
- கொல்லம் கடற்கரை
# சுல்தான் மாமுட் வானூர்தி நிலையம்

**சுல்தான் மாமுட் வானூர்தி நிலையம்** <small>அல்லது</small> **கோலா திராங்கானு வானூர்தி நிலையம்** ; (ஆங்கிலம்: *Sultan Mahmud Airport* <small>அல்லது</small> *Kuala Terengganu Airport*; மலாய்: *Lapangan Terbang Sultan Mahmud*) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் அமைந்துள்ள வானூர்தி நிலையம் ஆகும்.  
இந்த வானூர்தி நிலையம், கோலா திராங்கானு மாநகர் மக்களுக்கும்; திராங்கானு மாநில மக்களுக்கும்; கிளாந்தான் மாநிலத்தின் தென் பகுதியில் உள்ள மக்களுக்கும் வானூர்திச் சேவையை வழங்கும் நிலையமாக விளங்குகிறது.  
1979-ஆம் ஆண்டில் இருந்து 1998-ஆம் ஆண்டு வரை திராங்கானு மாநிலத்தை ஆட்சி செய்த சுல்தான் மகமூத் அல்-முக்தாபி பில்லா ஷாவின் *(Sultan Mahmud Al-Muktafi Billah Shah)* நினைவாக இந்த விமான நிலையத்திற்குப் பெயரிடப்பட்டது.
# சுல்தான் மாமுட் வானூர்தி நிலையம்

## பொது

2008-ஆம் ஆண்டில், சுல்தான் மாமுட் வானூர்தி நிலையத்தை மேம்படுத்த மலேசிய அரசாங்கம் 200 மில்லியன் ரிங்கிட் வழங்கியது. ஓடுபாதையை நீட்டிக்கவும், வானூர்தி நிலையத்தின் முனையத்தை மேம்படுத்தவும் அந்த நிதி பயன்படுத்தப்பட்டது.  
ஒவ்வோர் ஆண்டும் 2 மில்லியன் பயணிகளைக் கையாளும் வகையில் இந்த வானூர்தி நிலையத்த்தின் முனையம் வடிவமைக்கப்பட்டு உள்ளது.
# சுல்தான் மாமுட் வானூர்தி நிலையம்

## பொது

### போயிங் 747-400 வானூர்தி

சவூதி அரேபியாவில் உள்ள ஜித்தா மற்றும் மதீனா வழியாக மக்காவிற்கு பயணிகளை கொண்டு செல்ல மலேசியா எயர்லைன்சு நிறுவனம் தாபோங் அஜி *(Tabung Haji)* நிறுவனத்துடன் ஒப்பந்தம் செய்து கொண்டுள்ளது.  
2008 அக்டோபர் 11-ஆம் தேதி, மலேசியா எயர்லைன்சு நிறுவனத்தின் மிகப் பெரிய போயிங் 747-400 ரக வானூர்தி *(Boeing 747-400)* அங்கு தரையிறங்கியது. பெரிய ரக வானூர்திகள் சுல்தான் மாமுட் வானூர்தி நிலையத்தில் தரை இறங்க முடியும் என்பதற்கு அந்த நிகழ்வு ஒரு சான்றாக அமைந்தது.
# சுல்தான் மாமுட் வானூர்தி நிலையம்

## வானூர்திச் சேவைகள்

| சேவைகள் | சேரிடங்கள் |  |
| --- | --- | --- |
| **ஏர்ஏசியா** | கோலாலம்பூர் பன்னாட்டு வானூர்தி நிலையம் (சிப்பாங்); கோத்தா கினாபாலு |  |
| **பயர்பிளை** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்) |  |
| '''மலேசியா எயர்லைன்சு | கோலாலம்பூர் பன்னாட்டு வானூர்தி நிலையம் (சிப்பாங்) |  |
| **மலின்டோ ஏர்** | சுல்தான் அப்துல் அஜிஸ் ஷா வானூர்தி நிலையம் (கோலாலம்பூர்–சுபாங்) | } |
# சுல்தான் மாமுட் வானூர்தி நிலையம்

## உள்நாட்டுச் சேவைகள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| ஆண்டு | பயணிகள்
வருகை | பயணிகள்
% மாற்றம் | சரக்கு
(டன்கள்) | சரக்கு
% மாற்றம் | வானூர்தி
நகர்வுகள் | வானூர்தி
% மாற்றம் |
| --- | --- | --- | --- | --- | --- | --- |
| 2003 | 394,240 | 160 | 5,508 |  |  |  |
| 2004 | 435,620 | 124 | 5,834 | 5.9 |  |  |
| 2005 | 419,475 | 94 | 5,622 | 3.6 |  |  |
| 2006 | 398,252 | 70 | 3,792 | 32.5 |  |  |
| 2007 | 430,800 | 47 | 8,781 | 131.6 |  |  |
| 2008 | 487,495 | 24 | 10,045 | 14.4 |  |  |
| 2009 | 523,619 | 24 | 9,875 | 1.7 |  |  |
| 2010 | 520,611 | 50 | 10,959 | 11.0 |  |  |
| 2011 | 502,966 | 103 | 14,296 | 30.4 |  |  |
| 2012 | 550,831 | 147 | 12,809 | 10.4 |  |  |
| 2013 | 699,310 | 103 | 11,402 | 11.0 |  |  |
| 2014 | 842,651 | 20.5 | 148 | 43.8 | 14,057 | 23.3 |
| 2015 | 857,239 | 1.7 | 329 | 121.9 | 12,587 | 10.5 |
| 2016 | 900,218 | 5.0 | 253 | 23.1 | 12,066 | 4.1 |
| 2017 | 943,660 | 4.8 | 247 | 2.4 | 11,485 | 4.8 |
| 2018 | 894,737 | 5.2 | 363 | 47.1 | 10,637 | 7.4 |
| 2019 | 913,829 | 2.1 | 427 | 47.1 | 11,072 | 4.1 |
| 2020 | 302,280 | 66.9 | 173 | 59.4 | 5,519 | 50.2 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |
# சுல்தான் மாமுட் வானூர்தி நிலையம்

## இலக்குகள்

**''''சுல்தான் மாமுட் வானூர்தி நிலையத்தின் உள்நாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி
நிறுவனங்கள் | Note |  |  |
| --- | --- | --- | --- |
| 1 | கோலாலம்பூர்–சுபாங்
சிலாங்கூர் | 33 | FY, OD |
| 2 | கோலாலம்பூர்–சிப்பாங்
கோலாலம்பூர் | 26 | AK, MH |
| 3 | கோத்தா கினபாலு, சபா | 2 | AK |
# சுல்தான் அகமத் ஷா வானூர்தி நிலையம்

**சுல்தான் அகமது ஷா வானூர்தி நிலையம்** <small>அல்லது</small> **குவாந்தான் வானூர்தி நிலையம்** ; (ஆங்கிலம்: *Sultan Ahmad Shah Airport* <small>அல்லது</small> *Kuantan Airport*; மலாய்: *Lapangan Terbang Sultan Ahmad Shah*) என்பது மலேசியா, பகாங் மாநிலத்தில், குவாந்தான் நகரில் அமைந்துள்ள வானூர்தி நிலையம் ஆகும்.  
இந்த வானூர்தி நிலையம், குவாந்தான் மாநகர் மக்களுக்கும்; பகாங் மாநில மக்களுக்கும் வானூர்திச் சேவையை வழங்கும் நிலையமாக விளங்குகிறது. இந்த வானூர்தி நிலையம் குவாந்தான் மாநகரத்தில் இருந்து 15 கி.மீ. தொலைவில் அமைந்துள்ளது.
# சுல்தான் அகமத் ஷா வானூர்தி நிலையம்

## பொது

சுல்தான் அகமது ஷா வானூர்தி நிலையம் ஆண்டுக்கு ஒரு மில்லியன் பயணிகளைக் கையாளும் திறன் பெற்றது. 2008-ஆம் ஆண்டில், தைவான் அரசாங்கமும் மலேசியாவும் இணைந்து தாய்பெய் மாநகரில் இருந்து குவாந்தான் வானவூர்தி நிலையத்திற்கு நேரடியாக 23 விமானங்கள் மூலமாக, சுற்றுலாப் பயணிகள் கொண்டு வரப்பட்டார்கள்.  
இந்த வானூர்தி நிலையத்துடன் அரச மலேசிய விமானப் படையும் *(RMAF Kuantan)* இணைந்து செயல்படுகிறது.
# சுல்தான் அகமத் ஷா வானூர்தி நிலையம்

## வானூர்திச் சேவைகள்

| சேவைகள் | சேரிடங்கள் |  |
| --- | --- | --- |
| '''மலேசியா எயர்லைன்சு | கோலாலம்பூர் பன்னாட்டு வானூர்தி நிலையம் (சிப்பாங்) | } |
# சுல்தான் அகமத் ஷா வானூர்தி நிலையம்

## உள்நாட்டுச் சேவைகள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| ஆண்டு | பயணிகள்
வருகை | பயணிகள்
% மாற்றம் | சரக்கு
(டன்கள்) | சரக்கு
% மாற்றம் | வானூர்தி
நகர்வுகள் | வானூர்தி
% மாற்றம் |
| --- | --- | --- | --- | --- | --- | --- |
| 2003 | 351,179 | 64 | 4,054 |  |  |  |
| 2004 | 349,375 | 64 | 4,088 | 0.8 |  |  |
| 2005 | 298,184 | 75 | 3,757 | 8.1 |  |  |
| 2006 | 273,005 | 109 | 2,973 | 20.9 |  |  |
| 2007 | 262,486 | 103 | 3,487 | 17.3 |  |  |
| 2008 | 259,529 | 70 | 3,551 | 1.8 |  |  |
| 2009 | 226,912 | 70 | 3,110 | 12.4 |  |  |
| 2010 | 220,878 | 49 | 2,802 | 9.9 |  |  |
| 2011 | 248,846 | 38 | 3,452 | 23.2 |  |  |
| 2012 | 280,074 | 57 | 3,613 | 4.7 |  |  |
| 2013 | 317,440 | 86 | 3,663 | 1.4 |  |  |
| 2014 | 314,130 | 1.0 | 46 | 46.9 | 3,911 | 6.8 |
| 2015 | 292,109 | 7.0 | 21 | 55.2 | 4,174 | 6.7 |
| 2016 | 247,757 | 15.2 | 15 | 27.3 | 3,493 | 16.3 |
| 2017 | 241,314 | 2.6 | 25 | 65.3 | 2,893 | 17.2 |
| 2018 | 258,816 | 7.3 | 13 | 47.4 | 3,013 | 4.1 |
| 2019 | 394,599 | 52.5 | 2.8 | 78.4 | 4,082 | 35.5 |
| 2020 | 71,877 | 84.3 | 3.0 | 7.9 | 1,117 | 72.6 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |
# சுல்தான் அகமத் ஷா வானூர்தி நிலையம்

## இலக்குகள்

**'''சுல்தான் அகமது ஷா வானூர்தி நிலையத்தின் உள்நாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி
நிறுவனங்கள் | Note |  |  |
| --- | --- | --- | --- |
| 1 | கோலாலம்பூர்–சிப்பாங்
கோலாலம்பூர் | 3 | FY, OD |
# இந்திய அரசியலமைப்புச் சட்டப் பிரிவு 142

இந்திய அரசியலமைப்புச் சட்டம் பிரிவு 142ன் கீழ் இந்திய உச்ச நீதிமன்றம், தனது சிறப்பு அதிகார வரம்பைப் பயன்படுத்தி, எந்தவொரு காரணத்திற்காகவும் அல்லது அதன் முன் நிலுவையில் உள்ள வழக்கு விசயத்தில் முழுமையான நீதியை வழங்குவதற்குத் தேவையான ஆணையை அல்லது உத்தரவை பிறப்பிக்கலாம். நாடாளுமன்றத்தால் இயற்றப்பட்ட எந்தவொரு சட்டத்தின் விதிகளுக்கும் உட்பட்டு, இந்திய உச்ச நீதிமன்றம், ஒருவரின் இருப்பை பாதுகாக்கும் நோக்கத்திற்காக எந்த உத்தரவையும் பிறப்பிக்க மற்றும் அனைத்து அதிகாரங்களையும் கொண்டுள்ளது.  
இச்சட்டப் பிரிவு 142 என்பது இந்திய உச்ச நீதிமன்றத்திற்கு, இந்திய அரசியலமைப்பு வழங்கியுள்ள சிறப்பு அதிகாரம் ஆகும்.  
சட்டப்பிரிவு 142, சில சமயங்களில் சட்டம் தீர்வை வழங்காத நிலையில், வாதி, பிரதிவாதிகளுக்கு இடையே "முழுமையான நீதியை" வழங்க, உச்ச நீதிமன்றத்திற்கு ஒரு தனித்துவமான அதிகாரத்தை வழங்குகிறது. அந்தச் சூழ்நிலைகளில், வழக்கின் உண்மைகளுக்குப் பொருந்தக்கூடிய வகையில், ஒரு சர்ச்சையை அமைதிப்படுத்த நீதிமன்றம் தன்னை ஈடுபடுத்திக் கொள்ள முடியும்.
# இந்திய அரசியலமைப்புச் சட்டப் பிரிவு 142

## பிரிவு 142 க்குப் பின்னால் உள்ள சிறப்புகள்

இந்திய அரசியலமைப்புச் சட்டத்தின் 142வது பிரிவு, சட்டத்திற்குப் புறம்பாக அல்லது அநீதியை அனுபவித்த மனுதாரர்களுக்கு முழுமையான நீதியை வழங்க உச்ச நீதிமன்றத்திற்கு ஒரு சிறப்பு மற்றும் அசாதாரண அதிகாரத்தை வழங்குகிறது.
# இந்திய அரசியலமைப்புச் சட்டப் பிரிவு 142

## பிரிவு 142 க்குப் பின்னால் உள்ள சிறப்புகள்

### சட்டப் பிரிவு 142 வது பிரிவின் அவசியத்தை அரசியலமைப்பு சபை ஏன் கருதியது

- இந்திய அரசியலமைப்பில் சட்டப் பிரிவு 142 இணைப்பதற்கான அவசியத்தை அரசியலமைப்பு சபையில் விவாதிக்கப்பட்டது. நீதித்துறையின் பாதகமான நிலை காரணமாக, தங்களுக்குத் தேவையான நிவாரணங்களைப் பெறுவதில் தாமதம் ஏற்படுவதால், பாதிக்கப்படும் மக்களுக்கு இந்த ஏற்பாடு மிகவும் முக்கியத்துவம் வாய்ந்தது என்று அரசியலமைப்பை உருவாக்கியவர்கள் கருதினர்.  
- ஸ்ரீ தாகூர் தாஸ் பார்கவாவின் கூற்றுப்படி, **இயற்கை நீதி** என்பது சட்டத்திற்கு மேலானது, உச்ச நீதிமன்றமும் சட்டத்திற்கு மேலானது, அதாவது, அது நியாயமானதாகக் கருதும் எந்த உத்தரவையும் நிறைவேற்ற முழு உரிமை உண்டு. இது உச்ச நீதிமன்றத்திற்கு கிட்டத்தட்ட வரம்பற்ற அதிகாரங்களை வழங்குகிறது. எனவே, இந்திய உச்ச நீதிமன்றம் இந்த சிறப்பு அதிகாரங்களைப் பயன்படுத்துகிறது மற்றும் எந்தவொரு விதி அல்லது சட்டம், நிர்வாக நடைமுறை அல்லது நிர்வாக சுற்றறிக்கை அல்லது ஒழுங்குமுறை போன்றவற்றின் மூலம் நீதி செய்வதிலிருந்து தடுக்கப்படாது.
# இந்திய அரசியலமைப்புச் சட்டப் பிரிவு 142

## பிரிவு 142 க்குப் பின்னால் உள்ள சிறப்புகள்

### சட்டப் பிரிவு 142 வது பிரிவை பயன்படுத்திய முக்கிய நிகழ்வுகள்

இச்சட்டப் பிரிவின் கீழ், இராஜீவ் காந்தி படுகொலை வழக்கில், 30 ஆண்டுகளுக்கு மேல் ஆயுட்கால சிறை தண்டனை அனுபவித்து வந்த பேரறிவாளனை இந்திய உச்ச நீதிமன்றம் தனது சிறப்பு அதிகாரத்தை பயன்படுத்தி, 18 மே 2022 அன்று நிரந்தரமாக சிறை தண்டனையிலிருந்து விடுதலை செய்தது.
# இந்திய அரசியலமைப்புச் சட்டப் பிரிவு 142

## பிரிவு 142 க்குப் பின்னால் உள்ள சிறப்புகள்

### பின்னணி

இராஜீவ் காந்தி படுகொலை வழக்கில் தண்டிக்கப்பட்டு சிறையில் அடைக்கப்பட்டுள்ள ஏழு பேரையும் விடுதலை செய்ய தமிழ்நாடு அமைச்சரவை 9 அக்டோபர் 2018 அன்று தீர்மானம் நிறைவேற்றியது. சிறையில் உள்ள இராஜீவ் கொலையாளிகள் விவகாரத்தில் சட்டப் பிரிவு 161ஐ பயன்படுத்தி தமிழ்நாடு ஆளுநர் முடிவெடுக்கலாம் என உச்ச நீதிமன்றம் 6 செப்டம்பர் 2018 அன்று தீர்ப்பளித்தது. இதையடுத்து இவர்கள் எழுவரையும் விடுதலை செய்ய அப்போதைய அதிமுக அரசு சட்டமன்றத்தில் தீர்மானம் இயற்றி தமிழக ஆளுநருக்கு பரிந்துரை அனுப்பியிருந்தது. ஆனால் அந்த பரிந்துரை மீது முடிவெடுப்பதில் தமிழ்நாடு ஆளுநர் கால வரம்பற்ற தாமதம் செய்தார்.
இதை சுட்டிக்காட்டியே அரசமைப்புச் சட்டத்தின் 142வது பிரிவின் கீழ் தங்களுக்கு உள்ள அதிகாரத்தைப் பயன்படுத்தி 18 மே 2022 அன்று பேரறிவாளனை விடுதலை செய்து உச்ச நீதிமன்றம் தீர்ப்பு அளித்தது.
# எமி சான் சிரிப்பான்

**எமி சான் சிரிப்பான்** (*லியோசிச்லா ஓமியென்சிசு*) என்பது லியோத்ரிச்சிடே குடும்பத்தில் உள்ள ஒரு பறவைச் சிற்றினமாகும். **ஓமி சான்** அல்லது **சாம்பல்-முகம் கொண்ட சிரிப்பான்** என்றும் இது அழைக்கப்படுகிறது. இந்தச் சிற்றினங்கள், சீனாவின் தெற்கு சிச்சுவானில் உள்ள மலைத்தொடர்களில் மட்டுமே காணப்படும் அகணிய உயிரியாகும். இது பூகுன் பாடும் பறவையுடன் நெருங்கிய தொடர்புடையது. இது 2006-ல் விவரிக்கப்பட்டது.  
எமி சான் சிரிப்பான் என்பது ஆலிவ்-சாம்பல் நிறத்தில் சிவப்பு நிற சிறகு திட்டுகளுடன் கூடிய ஒரு பறவையாகும். முகத்தில் உள்ள இறகுகள் சாம்பல் நிறத்தில் முகத்தின் ஒவ்வொரு பக்கத்திலும் மென்மையான சிவப்பு வளையத்துடன் இருக்கும். இந்த சிற்றினங்கள் மிதவெப்பமண்டல மழைக்காடுகளின் அடிமட்டத்தில் உணவைத் தேடுகின்றன. இது கோடைக்காலத்தில் உயரமான இடங்களுக்குப் புலம்பெயர்ந்து கோடை மாதங்களைக் கழிக்கிறது. கோடையில் 1000 மீட்டருக்கு உயரமான பகுதிகளில் காணப்படும் இப்பறவை குளிர்காலத்தில் 600 மீட்டருக்கு கீழே நகரும் தன்மையுடையது.  
**எமி சான் சிரிப்பான்** பன்னாட்டி இயற்கைப் பாதுகாப்புச் சங்கத்தால் அபாயகரத்திற்கு உள்ளாகும் சிற்றினமாகக் கருதப்படுகிறது. காடு அழிப்பு மற்றும் விவசாயத்திற்காகக் காடுகளை அழித்தல் போன்ற வாழ்விட இழப்பால் இது அச்சுறுத்தப்படுகிறது. எமி சான் பாதுகாக்கப்பட்ட இயற்கைக் காட்சித் தளத்தில் இவை பாதுகாக்கப்படுகின்றன.
# பிரத்யோதா வம்சம்

**பிரத்யோத வம்சம்** (**Pradyota dynasty**, also called *Prthivim Bhoksyanti*) (lit. enjoying the earth), பிந்தைய வேத காலத்தில் பண்டைய இந்தியாவின் அவந்தி மற்றும் மகதப் பகுதிகளை கிமு 682 முதல் கிமு 544 முடிய 138 ஆண்டுகள் ஆண்ட ஒரு அரச வம்சம் ஆகும். இவ்வம்சத்தினர் குறித்து புராணங்களில் கூறப்பட்டுள்ளது. பிரகத்ரத வம்சத்தினருக்குப் பின்னர் இவ்வம்சத்தினர் மகதத்தை கைப்பற்றி ஆண்டனர்.]]. இவ்வம்சத்தை கிமு 682-இல் நிறுவியவர் மன்னர் பிரத்யோத மகாசேனன் ஆவார். இம்மன்னர் கௌசாம்பியை வென்று மகத நாட்டுடன் இணைத்தார்.
# பிரத்யோதா வம்சம்

## பிரத்யோத வம்ச ஆட்சியாளர்கள்

**பிரத்யோத வம்ச ஆட்சியாளர்கள்**  
| - | பிரத்யோத மகாசேனன் | கிமு 682–659 | 23 |
| --- | --- | --- | --- |
| பாலகன் | கிமு 659–635 | 24 |  |
| விசாகயுபன் | கிமு 635–585 | 50 |  |
| அஜகன் | கிமு 585–564 | 21 |  |
| வார்த்திவர்தனன் | கிமு 564–544 | 20 | } |
# பிரத்யோதா வம்சம்

## இதனையும் காண்க

- பிரகத்ரத வம்சம்
- ஹரியங்கா வம்சம்
# ஆனர்த்த பண்பாடு

**ஆனர்த்த பண்பாடு** அல்லது **ஆனர்த்த மட்பாண்ட காலம்** (**Anarta tradition** or **Anarta ware**) செப்புக் காலத்திய தொல்லியல் பண்பாட்டு களமாகும். இப்பண்பாட்டின் தொல்லியல் மேடுகள், இந்தியாவின் தற்கால குஜராத் மாநிலத்தின் பதான் மாவட்டத்தில் உள்ள லோத்தேஸ்வர் மற்றும் கோலா தோரா (Gola Dhoro) பகுதிகளிலும், ஜுனாகத் மாவடத்தின் *தத்ரானா* பகுதிகளிலும் கண்டுபிடிக்கப்பட்டது. இப்பண்பாடு கிமு 3950 ஆண்டிக்கும், கிமு 1950 ஆண்டிற்கும் இடைப்பட்டடது என கதிரியக்கக்கரிமக் காலக்கணிப்பில் தெரிய வருகிறது.
# ஆனர்த்த பண்பாடு

## பெயரிடல்

ஆனர்த்த நாடு என்பது வடக்கு குஜராத்தின் தொன்ம வரலாற்றுப் பெயர் ஆகும். எனவே இத்தளங்களில் இருந்து கண்டெடுக்கப்பட்ட இந்த வகையான மட்பாண்டங்களுக்குப் பின்னாளில் இந்தப் பெயர் பயன்படுத்தப்பட்டது.
# ஆனர்த்த பண்பாடு

## புவியியல் வரம்பு

ஆனர்த்த பண்பாட்டின் முக்கிய பகுதி, வடக்கு குஜராத்தில் 67 தளங்களைக் கொண்டுள்ளது. மேலும் நான்கு தளங்கள் கட்ச் பகுதிகளிலும், மூன்று தளங்கள் சௌராஷ்டிரா பகுதிகளிலும் பதிவாகியுள்ளன.
# ஆனர்த்த பண்பாடு

## அரப்பா தொடர்பான தொல்லியல் களங்கள்

ஆனர்த்தா பண்பாட்டு களங்களில் கண்டெக்கப்பட்ட மட்பாண்டங்கள், கட்ச் மாவட்டத்தின் சுர்கோட்டாவில் கிடைத்த பீங்கான் மட்பாண்டங்கள் போன்றே இருந்தது. சுரேந்திரநகர் மாவட்டத்தில் உள்ள **நாக்வாடா** தொல்லியல் களத்தை அகழ்வாராய்ச்சி செய்த போது, இந்த தனித்துவமான பிராந்திய வகை மட்பாண்டங்கள், அரப்பா கலைப்பொருட்களுடன் தொடர்புடையதாக அறியப்பட்டது. 1991-92 இல் பதான் மாவட்டத்தில் உள்ள லோத்தேஸ்வர் தொல்லியல் களத்தை அகழ்வாராய்ச்சி செய்த போது ஆனர்த்த பாரம்பரியம் ஒரு சுதந்திர பண்பாடாக அங்கீகரிக்கப்பட்டது. இந்த மட்பாண்டங்கள் ஜுனாகத் மாவட்டத்தின் மோதிபிப்லி மற்றும் தத்ரானாவில் கண்டெடுத்த மட்பாண்டங்கள், நகர்ப்புற அரப்பாவிற்கு முந்தைய சிந்துவெளி நாகரிக வகை மட்பாண்டங்களுடன் தொடர்புடையவையாக இருந்தது. இந்த மட்பாண்டங்கள் சௌராஷ்டிராவில் உள்ள கோலா தோரோ மற்றும் கட்ச்சில் உள்ள சிகர்பூரில் உள்ள பாரம்பரிய அரப்பா மற்றும் சோரத் அரப்பான் கூறுகளின் இணைப்பிலும் காணப்படுகின்றன. ஆனர்த்தா பண்பாடு தொடர்பான தளங்கள் வடக்கு குஜராத்தில் உள்ள பதான் மாவட்டம், மெக்சனா மாவட்டம் மற்றும் பனஸ்கந்தா மாவட்டங்களில் அதிகம் காணப்படுகிறது. வடக்கு குஜராத்தில் உள்ள இந்த இடங்கள் தொல்லியல் மேடுகளில் அமைந்துள்ளது.
# ஆனர்த்த பண்பாடு

## மட்பாண்டங்கள்

ஆனர்த்தா பண்பாட்டு காலத்திய மட்பாண்டங்களில் கடுமையான சிவப்புப் பாத்திரங்கள், சிறந்த சிவப்புப் பாத்திரங்கள், எரிக்கப்பட்ட சிவப்புப் பாத்திரங்கள் மற்றும் எரிந்த சாம்பல்/கருப்பு நிற மட்பாண்டங்கள் அடங்கும். இந்த பாரம்பரியத்தின் மட்பாண்டங்கள் கரடுமுரடானது. மேலும் நன்கு சுடப்பட்டவை. இம்மட்பாண்டங்கள் குறுகிய கழுத்து மற்றும் வீங்கிய உடல் கொண்ட பானைகள் அல்லது குடுவைகளாக உள்ளது. இந்த பாத்திரங்கள் சிவப்பு, கருப்பு மற்றும் வெள்ளை ஓவியங்களுடன் உள்ளது.
# மஞ்சூரியன் நாணல் கதிர்க்குருவி

**மஞ்சூரியன் நாணல் கதிர்க்குருவி** (*Manchurian reed warbler*)(*அக்ரோசெபாலசு தேங்கோரம்*) என்பது சதுப்பு-கதிர்க்குருவி (குடும்பம் அக்ரோசெபாலிடே) வகையினைச் சார்ந்த ஒரு சிற்றினமாகும். இது முன்னர் "தொல்லுக கதிர்க்குருவி" தொகுப்பில் சேர்க்கப்பட்டிருந்தது. வயல் கதிர்க்குருவி (*அ. அக்ரிகோலா*) துணையினமாக இது கருதப்பட்டது. இது கம்போடியா, சீனா, ஆங்காங், தென் கொரியா, லாவோஸ், உருசியா, தாய்லாந்து, வியட்நாம், மலேசியா மற்றும் மியான்மர் ஆகிய நாடுகளில் காணப்படுகிறது. இதன் இயற்கை வாழ்விடம் சதுப்புநிலங்கள் ஆகும். மஞ்சூரியன் நாணல் கதிர்க்குருவி வாழ்விட இழப்பால் அச்சுறுத்தலுக்கு உள்ளாகியுள்ளது.
# சைக்கீசு கதிர்க்குருவி

**சைக்கீசு கதிர்க்குருவி** (*Sykes's warbler*)(*இடுனா ராமா*) என்பது தொல்லுல மர கதிர்க்குருவி குடும்பத்தில் உள்ள சிற்றினமாகும். இது முன்னர் மரக்கதிர்குருவியின் கிளையினமாகக் கருதப்பட்டது. ஆனால் இப்போது தனிச்சிற்றினமாக இது கருதப்படுகிறது. இதன் இனப்பெருக்க வரம்பு வடகிழக்கு அறபுத் தீபகற்பத்திலிருந்து துர்கெஸ்தான், மேற்கு சீனா மற்றும் ஆப்கானித்தான் வரை உள்ளது. மரக்கதிர்க்குருவி போல, இந்தச் சிற்றினத்தின் பல உறுப்பினர்கள் குளிர்காலத்தில் இந்திய துணைக்கண்டத்திற்கு தெற்கே இலங்கை வரை வலசைப் போகின்றன.
# சைக்கீசு கதிர்க்குருவி

## சொற்பிறப்பியல்

, இந்தியா .]]
இதனுடைய ஆங்கிலப் பெயர் இந்தியாவில் இங்கிலாந்து தடைப்படையில் பணியாற்றிய கர்னல் வில்லியம் ஹென்றி சைக்சின் நினைவாக இடப்பட்டது. கீசர்லிங் மற்றும் பிளாசியசு இடுனா *பேரினப்* பெயரைப் பற்றி எந்த விளக்கமும் அளிக்கவில்லை. ஆனால் நோர்சு தொன்மவியல் புராணங்களில் ஐயுன் அல்லது இடுனா என்பது வசந்தம் மற்றும் கருவுறுதல் ஆகியவற்றின் தெய்வம் ஆகும். லோகியால் இவர்களை மீட்பதற்காக ஒரு குருவியாக மாற்றப்பட்டதாக நம்பப்படுகிறது. சிற்றினப்பெயரான ராமா என்பது இராமர் அல்லது விஷ்ணுவினைக் குறிப்பதாகும்.
# சைக்கீசு கதிர்க்குருவி

## வகைப்பாட்டியல்

2009ஆம் ஆண்டில் மூலக்கூறு பைலோஜெனி ஆய்வுகள் *குளோரோபெட்டா*விற்கு ஒரு சகோதர இனக்குழுவாகப் பரிந்துரைத்தது. *இப்போலாய்சிலிருந்து* இது பிரிக்கப்பட்டது. இதன் விளைவாக *இப்போலாய்சு* பேரினத்திலிருந்து இந்த சிற்றினத்தை அகற்றி, மாற்றியமைக்கப்பட்ட *இடுனா* என்ற பழைய பேரினத்தில் வைக்கப்பட்டது. *ராமா* மற்றும் *கலிகாட்டா* சிற்றினங்களிடையே கூடு கட்டுதல் மற்றும் முட்டை உருவ அமைப்பில் வேறுபாடுகள் உள்ளன.
# சைக்கீசு கதிர்க்குருவி

## வாழ்விடம்

இது புதர்கள் மற்றும் பிற உயரமான தாவரங்களுடன் திறந்த வெளியில் காணப்படும் ஒரு சிறிய குருவி ஆகும். இவை 3-4 முட்டைகளைப் புதர் அல்லது தாவரங்களில் கூட்டில் இடுகின்றன. பெரும்பாலான கதிர்க்குருவிகளைப் இவை பூச்சி உண்ணக்கூடியவை.
# சைக்கீசு கதிர்க்குருவி

## விளக்கம்

இது ஒரு சிறிய கதிர்க்குருவி ஆகும், குறிப்பாக இந்தப் பேரினத்தில் உள்ள மற்ற சிற்றினங்களுடன் ஒப்பிடும்போது. இவற்றின் மேல் பகுதி வெளிர் பழுப்பு நிறத்திலும் கீழ்ப்பகுதி வெண்மை நிறத்திலும் காணப்படும். வெளிப்புற வால் இறகுகள் வெளிறிய விளிம்புகளைக் கொண்டுள்ளன. இவை குறுகிய வெளிர் தலைப்பகுதியுடன் வலுவான கூர்மையான அலகுடன் உள்ளது. சைக்கீசு கதிர்க்குருவி கதிர்க்குருவியினை விட பெரியது மற்றும் சாம்பல் நிறமானது. மேலும் பெரும்பாலானவை கிழக்கு ஆலிவேசியசு கதிர்க்குருவியினை ஒத்திருக்கிறது.
# மயிலாடும்பாறை தொல்லியல் களம்

**மயிலாடும்பாறை தொல்லியல் களம்** என்பது, நுண்கற்காலத்திற்கும் வரலாற்றுக் காலத்திற்கும் இடைப்பட்ட பண்பாட்டுச் சின்னங்களை உள்ளடக்கியுள்ள ஒரு சிறப்புமிக்க தொல்லியல் களமாகும். இந்தத் தொல்லியல் களம் தமிழ்நாட்டின்,, கிருஷ்ணகிரி மாவட்டம், பர்கூர் வட்டம், தொகரப்பள்ளி கிராமத்திலிருந்து மேற்கு திசையில், 3 கி.மீ. தொலைவில் உள்ள குன்றின் அடிவாரத்தில் அமைந்துள்ளது.
கிருஷ்ணகிரி - போச்சம்பள்ளி நெடுஞ்சாலையில், அமைந்துள்ள இவ்வூர் கிருஷ்ணகிரியிலிருந்து 18.2 கி.மீ தொலைவிலும், பர்கூரிலிருந்து 13.5 கி.மீ. தொலைவிலும், குட்டூரிலிருந்து 8 கி.மீ. தொலைவிலும், அமைந்துள்ளது.
# மயிலாடும்பாறை தொல்லியல் களம்

## அகழாய்வு வரலாறு

மயிலாடும்பாறையில் 1980 மற்றும் 2003 ஆம் ஆண்டுகளில் ஆய்வுகள் மேற்கொள்ளப்பட்டன. இந்த ஆய்வுகளில் இக்களம் புதிய கற்காலத்தைச் சேர்ந்தது என வரலாற்றாய்வாளர்கள் இனம் கண்டுள்ளனர். 2003-ஆம் ஆண்டில் தமிழ்ப் பல்கலைக்கழகத்தைச் சேர்ந்த கா.இராஜன் இப்பகுதியில் உள்ள வாழ்விடப்பகுதிகள் மற்றும் ஈமச்சின்னங்களில் ஆய்வு மேற்கொண்டார். இந்த ஆய்வுகளின் மூலம் நுண்கற்காலம் முதல் தொடக்க வரலாற்றுக் காலத்திற்குரிய பண்பாட்டுத் தொல்பொருட்கள் கண்டறியப்பட்டன. இக்களத்தின் மேற்கே உள்ள பாறை உறைவிடங்களில் (Rock Shelters) நுண்கற்காலக் கருவிகளின் எச்சங்கள் கண்டறியப்பட்டுள்ளன. சாணாரப்பன் (சான்றோரப்பன்) மலை முகட்டில் உள்ள பாறை உறைவிடத்திலும், மலை அடிவாரத்தில் இருக்கும் கருவோட்டுப் பள்ளத்திலும் புதிய கற்கால எச்சங்கள் காணக்கிடைக்கின்றன. மலை முகட்டு பாறை உறைவிடங்களில் கீறல் குறியீடுகளும் காணப்படுகின்றன. நெகுல் சுனை என்னுமிடத்தில் காணப்படும் பாறையில் நீர்சுனை இருக்கிறது. நெகுல் சுனையின் மேற்புறத்தில் இருக்கும் பாறையின் அடியிலும், கிழக்கு பகுதியிலும் இருவேறு பாறை ஓவியங்கள் கண்டறியப்பட்டுள்ளன. இங்குள்ள செங்காவி பாறை ஓவியங்கள் புதிய கற்காலத்தையும், வெண்சாந்து ஓவியங்கள் பெரும்கற்படைக் காலத்தையும் சேர்ந்தனவாகும். இரு வேறு காலத்தைச் ஓவியங்கள் ஒருசேர ஒரே இடத்தில் காணப்படுவதன் வாயிலாக இப்பகுதியில் மக்கள் பெருங்கற்காலம் மற்றும் புதிய கற்காலங்களில் வாழ்ந்து வந்ததைத் தெரிந்துகொள்ள முடிகிறது. கருவோட்டுப் பள்ளப் பகுதியின் மண்மேடு, இரும்புக்கால வாழ்விடப்பகுதிக்கான மண்ணடுக்குகளைக் கொண்டுள்ளது. இங்கேயே ஈமச்சின்னங்களும் காணப்படுகின்றன.
இந்த அகழாய்வு 2021 ஆம் ஆண்டு மார்ச்சு மாதம் தொடங்கி செப்டம்பர் மாதம் வரை நீடித்தது.
# மயிலாடும்பாறை தொல்லியல் களம்

## அகழாய்வில் கிடைத்த தொல்பொருட்கள்

கல்திட்டை (Dolmen) பகுதியில் பெருங்கற்காலத்தைச் சேர்ந்த 70 செ.மீ. நீளம் கொண்ட ஓர் இரும்பு வாளை உடைந்த நிலையில் கண்டறிந்துள்ளனர்.
# மயிலாடும்பாறை தொல்லியல் களம்

## கதிரியக்கக் காலக்கணிப்பு

இந்தியாவில் இரும்பு பயன்பாட்டிற்கு வந்த காலம் குறித்த துல்லியமான முடிவுகளை நிறுவுவதற்கு தொல்லியல் ஆய்வாளர்கள் பல்வேறு இடங்களில் தொடர்ந்து ஆய்வுகளை மேற்கொண்டு வந்துள்ளனர். இந்தியாவின் தொல்லியல் களங்களில் மேற்கொண்ட ஆய்வுகள் வாயிலாக இரும்பு பயன்பாட்டிற்கு வந்த காலம் கி.மு. 2000 என்று கருதப்படுகிறது.
தமிழ்நாட்டின் சேலம் மாவட்டம், மேட்டூர் வட்டம், மாங்காடு கிராமத்தில் இருந்த ஈமச்சின்னத்தில் மேற்கொண்ட ஆய்வின் வாயிலாக சேகரிக்கப்பட்ட இரும்பு மாதிரியை Accelerator Mass Spectrometry (AMS) பரிசோதனைக்கு உள்ளாக்கியதில் ‘கதிரியக்க அலகு காலக்கணக்கீட்டின்’ (Radiometric Dating) சராசரி அளவீட்டுக்காலம் கி.மு. 1510 என்று உறுதிப்படுத்தப்பட்டுள்ளது. இந்த இரண்டு மாதிரிகளின் "மைய அளவீட்டுக் காலம்" (Mid-range Calibrated Dates) முறையே கி.மு 1615 மற்றும் கி.மு 2172 என்பதனை ஆய்வு முடிவுகள் உறுதிப்படுத்தியுள்ளன. மொத்தத்தில் இரும்பு பயன்பாட்டிற்கு வந்த காலம் கி.மு. 2172-ஆம் ஆண்டு என்று உறுதிப்படுத்தப்பட்டுள்ளது.  
- மயிலாடும்பாறை என்பது, நுண்கற்காலத்திற்கும் வரலாற்றுக் காலத்திற்கும் இடைப்பட்ட பண்பாட்டுச் சின்னங்களை கொண்டுள்ள ஒரு முக்கியமான தொல்லியல் தளமாகும்.
- இங்கு கிடைத்த மட்கலன்கள் (ceramics), இரும்புப் பொருட்கள் (iron objects), பாறை ஓவியங்கள் (rock art), நடுகற்கள் (memorial stones), மற்றும் கல்வெட்டுகள் வாயிலாக 1. நுண்கற்காலம் (Microlithic age), 2. புதிய கற்காலம் (Neolithic age), 3. இரும்புக்காலம் (Iron Age age), 4.வரலாற்று தொடக்க காலம் (Early Historic age), மற்றும் 5. வரலாற்று காலம் (Historic age) என்ற ஐந்து பண்பாட்டு வரிசைகள் (five cultural sequences) அடையாளம் காணப்பட்டதாக இந்த அறிக்கை குறிப்பிட்டுள்ளது.
# கீயூம் பாறு ஆந்தை

**கீயூம்** **பாறு ஆந்தை** (Hume's hawk-owl) அல்லது **கீயூம் ஆந்தை** (*நினாக்சு அப்சுகுரா*) என்பது அந்தமான் தீவுகளில் காணப்படும் உண்மையான ஆந்தைக் குடும்பத்தில் உள்ள ஒரு ஆந்தை சிற்றினம் ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். வாழ்விட இழப்பு காரணமாக இது அரிதாகி வருகிறது.
# குட்டியா

**குட்டியா** (*Cutia*) என்பது லியோத்ரிச்சிடே குடும்பத்தில் உள்ள பாஸரின் பறவைப் பேரினமாகும். இந்த பறவைகள் தெற்கு மற்றும் தென்கிழக்கு ஆசியக் கண்டத்தின் மலைக் காடுகளில் காணப்படுகின்றன. குட்டியா எனும் பெயரானது நேபாளி மொழியிலிருந்து பெறப்பட்டது. கத்தியா அல்லது குட்டியா என்பது இப்பேரின வகைச் சிற்றினமான இமயமலை குட்டியாவான *கு. நிபாலென்சிசு*க்கானது. குட்டியாக்கள் அல்சிப்பீசு மற்றும் சிரிபான்கள் தொடர்புடையவை.
# குட்டியா

## சிற்றினங்கள்

நீண்ட காலமாக இந்த பேரினமானது ஒரே ஒரு சிற்றினத்துடன் கூடிய பேரினமாக இருந்தது. சிற்றினம் *கு. நிபாலென்சிசு*டன் *கு. லெகாலென்னி* சமீபத்தில் சேர்க்கப்பட்டது.
| *குட்டியா நிபாலென்சிசு* | இமயமலை குட்டியா | இமயமலைப் பகுதி, இந்தியாவிலிருந்து வடக்கு தாய்லாந்து வரை. |
| --- | --- | --- |
| *கு. லெகாலெனி* | வியட்நாம் குட்டியா | லாவோஸ் மற்றும் வியட்நாம். |
# வர்ணக் கல்கவுதாரி

**வர்ணக்கல் கவுதாரி** (*Painted Sand Grouse*)(*Pterocles indicus* ) என்பது வங்காளதேசம், இந்தியா மற்றும் பாகிஸ்தானில் காணப்படும் மண் கெளதாரி குடும்பத்தில் உள்ள ஒரு நடுத்தர பறவையாகும் .
# வர்ணக் கல்கவுதாரி

## விளக்கம்

வர்ணக்கல் கவுதாரி சிறிய தலை மற்றும் குறுகிய கால்கள் கொண்ட குண்டான தரையில் வசிக்கும் பறவையாகும். பாலின வேறுபாடு வண்ணங்களில் உள்ளன. ஆணின், அலகு ஆரஞ்சு நிறத்தில் உள்ளது. வெள்ளை நெற்றியின் குறுக்கே ஒரு கருப்பு பட்டை உள்ளது. முதுகில் மெல்லிய நீளமான கருப்பு கோடுகள் மற்றும் கண்ணைச் சுற்றி வெற்று தோலின் ஒரு வெள்ளை இணைப்பு காணப்படும். மார்பைச் சுற்றி ஒரு பரந்த கருப்பு மற்றும் வெள்ளை பட்டை உள்ளது. மார்பகம் மற்றும் வயிற்றுப்பகுதி சீரான இளஞ்சிவப்பு-பழுப்பு நிறமாகவும், பின்புறம், இறக்கைகள் மற்றும் வால் பழுப்பு நிறமாகவும், கருப்பு மற்றும் வெள்ளை குறுக்குவெட்டு பட்டைகள் நன்றாகக் குறிக்கப்பட்டிருக்கும். பெண் பறவையானது சாம்பல் கலந்த பழுப்பு நிறத்தில் மங்கலான தோற்றம் கொண்டது. குறுக்கு கோடுகளுடன் கூடிய அடர் பழுப்பு மற்றும் வெள்ளை நிறப் புள்ளிகள் கொண்டது.
# வர்ணக் கல்கவுதாரி

## நடத்தை

வர்ணக்கல் கவுதாரிஸ் கரடுமுரடான புல்வெளிகள், பாறைகள் நிறைந்த பகுதிகள் மற்றும் குறுங்காடுகளில் வறண்ட பகுதிகளில் காணப்படுகிறது. இவை விதைகளை முக்கிய உணவாக உண்ணும். கூட்டமாக வாழ்பவை. இவை குழுக்களாக நீர்நிலைகளில் நீரைக் குடிப்பதற்குக் கூடுகிறது.
# வர்ணக் கல்கவுதாரி

## மேலும் பார்க்கவும்

- தமிழ்நாட்டில் காணப்படும் பறவைகளின் பட்டியல்
# அல்லைல் எக்சனோயேட்டு

## பயன்கள்

அல்லைல் எக்சனோயேட்டு முக்கியமாக செயற்கையாக அன்னாசிப்பழச் சுவைகளை உருவாக்குவதில் பயன்படுத்தப்படுகிறது. ஆனால் பீச், வாதுமைப் பழச் சாறுகள் மற்றும் ஆப்பிள், பீச் பூக்களின் நறுமணம் போன்றவற்றையும் உருவாக்கப் பயன்படுத்தப்படுகிறது. சிலவகை உதடுச் சாய நறுமணம், சிகரெட்டுப் புகையிலைகளிலும் கூட உட்கூறாகப் பயன்படுத்தப்படுகிறது. எலுமிச்சை வகை நறுமணப் பானங்களில் சுவை கூட்டியாகவும் அல்லைல் எக்சனோயேட்டு சேர்க்கப்படுகிறது.
# அல்லைல் பீனைலசிட்டேட்டு

**அல்லைல் பீனைலசிட்டேட்டு** (*Allyl phenylacetate*) C<sub>11</sub>H<sub>12</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. கரிமச் சேர்மமான பழத்தேன் வாசனை கொண்ட ஓர் எசுத்தராக இதை வகைப்படுத்தலாம். வாசனைத் திரவியங்கள், நறுமணச் சுவை தொழிற்சாலைகளில் பயன்படுத்தப்படுகிறது. இயற்கையில் அல்லைல் பீனைலசிட்டேட்டு கிடைப்பதில்லை. மனித மோப்ப ஏற்பிக்கான அறியப்பட்ட சில ஈந்தணைவிகளில் அல்லைல் பீனைலசிட்டேட்டும் ஒன்றாகும்.
# அல்லைல் பீனைலசிட்டேட்டு

## தயாரிப்பு

அல்லைல் ஆல்ககாலையும் பீனைல் அசிட்டிக் அமிலத்தையும் சேர்த்து எசுத்தராக்கல் வினைக்கு உட்படுத்தினால் அல்லைல் பீனைலசிட்டேட்டு எசுத்தர் உருவாகிறது.
# சோபிஸ்டு

**சோஃபிஸ்டு** (*Sophist*, , *sophistes* ) என்பவர்கள் பண்டைய கிரேக்கத்தில் கிமு ஐந்தாம் மற்றும் நான்காம் நூற்றாண்டுகளில் ஆசிரியராக இருந்தவர்களாவர். மெய்யியல், சொல்லாட்சி, இசை, தடகளம் (உடல் கலாச்சாரம்), கணிதம் போன்ற ஒன்று அல்லது அதற்கு மேற்பட்ட பாடங்களில் நிபுணத்துவம் பெற்றவர்கள். அவர்கள் தார்மீக நல்லொழுக்கம் போன்றவற்றை முக்கியமாக இளம் அரசியல்வாதிகள் மற்றும் பிரபுக்களுக்கு கற்பித்தனர்.